Hyd Internet 105 Views NISSAN ceo
NISSAN ceo
యోకహామా: జపనీస్‌ కార్ల దిగ్గజ సంస్థ నిస్సాన్‌ సిఈవో అనూహ్య నిర్ణయం తీసుకున్నారు. వాహనాలను సరిగా తనిఖీ చేయకుండా డీలర్లకు సరఫరా చేసిన కుంభకోణానికి బాధ్యతగా వచ్చే మార్చి వరకు తన వేతనంలో సగం వెనక్కి ఇచ్చేయనున్నట్లు పేర్కొన్నారు.అక్టోబరులో ఈ మోసాన్ని ఒప్పుకున్న నిస్సాన్‌ 12 లక్షల వాహనాల్లో కొన్నింటిని రీకాల్‌ చేస్తున్నట్లు ప్రకటించింది. తమ స్టాప్‌ సరియైన అధికారం లేకుండా కొన్ని వాహనాలకు తుది తనిఖీలు చేపట్టారు. అనంతరం వాటిని డీలర్స్‌కు రవాణా చేశారని నిస్సాన్‌ పేర్కొంది. ‘ఈ తప్పిదంలో భాగంగా అక్టోబరు నుంచి నేను వేతనంలో సగ భాగాన్ని వెనక్కి ఇచ్చేస్తాను అని నిస్సాన్‌ ప్రెసిడెంట్‌, చీఫ్‌ ఎగ్జిక్యూటివ్‌ ఆఫీసర్‌ హిరోటో సైకవా తెలిపారు. ఈ ఏడాది ప్రారంభంలోనే సైకవా కంపెనీ సిఈవొ పదవీ బాధ్యతలు చేపట్టారు.